Ike Turner

Izear Luster "Ike" Turner Jr.Le Jr significa Junior. In usage de nomines statounitese, iste significa que su patre haveva le nomine complete mesme. (5 de novembre 1931 – 12 de decembre 2007) esseva un statounitese musico, cantautor, productor discographic e cercator de talento. Un pionero de rock and roll et un figura influential in blues, rhythm & blues e soul, Turner esseva congiscite plus bien pro su obras durante le annos 1960 e 1970 con Tina Turner, tunc su sposa.

Nascite et elevate in un parve urbe in Mississippi con un scena significante de blues, Turner fundeva su prime banda durante su adolescentia. Illes se appelleva The Kings of Rhythm, un nomine que ille usava pro bandas ulterior. Su prime disco, le canto Rocket 88 es considerate un del prime discos de musica rock. In su obra como un productor discographic e cercator de talento, ille habeva un rolo major in le elevations de B. B. King e Howlin' Wolf. Su banda deveniva popular in le region de St. Louis, Missouri. Ille illac incontrava Ann Bullock, qui se univa con le banda, adoptava le nomine professional Tina Turner e le maritava in 1962. Lor banda adoptava le nomine The Ike & Tina Turner Revue e deveniva succedite durante le decennio como un banda de rock e soul. Lor cantos plus succedite include A Fool in Love, It's Gonna Work Out Fine, River Deep – Mountain High, Proud Mary e Nutbush City Limits.

Le collapso de lor maritage in 1976 finiva lor partenariato musical. Ike Turner luctava con un narcomania de cocaina e problemas legal durante le annos subsequente. Tina Turner revelava ille habeva facite violentia domestic durante su maritage, que esseva depingite in su 1986 autobiographia e le 1993 film What's Love Got to Do with It?. Ike Turner passava 18 menses in prision durante le initio del annos 1990. In le final annos de su vita, Turner usava drogas minus sovente e habeva un renascienta commercial et artistic. Ille retornava a musica blues, publicava duo albumes acclamate e faceva toures de concertos.

Turner es notate pro su innovationes in musica. Ille ganiava cinque Grammy Awardes, an induction (con su ex-sposa) al Rock and Roll Hall of Fame in 1991 e multe altere premios. Le magazin Rolling Stone le includeva in su lista del 100 melior guitarristas.

Notas

Categoria:Productores discographic
Categoria:Cantator statounitese